
NR. 6023/AP/07.11.2024
Solicitare de ofertă
În vederea achiziționării prin cumpărare directă, vă rugăm să ne transmiteți până la data de 11.11.2024 inclusiv oferta pentru  „Servicii de pregatire teren pentru joc Petanque”.
Oferta va fi transmisă la numărul de fax 0232/201117, la adresa de e-mail cristian.ignat@uaic.ro, sau poate fi depusă în plic închis la Registratura Universităţii „Alexandru Ioan Cuza” din Iaşi, până la data si ora specificată, cu menţiunea pe plic "Pentru achiziţia de servicii de pregatire teren Petanque. A nu se deschide înainte de data specificată" (program Registratură : luni-vineri 8.00-16.00, cu pauză 12.30-13.00).

Serviciile ce fac obiectul prezentei solicitari vor fi prestate în conformitate cu specificatiile tehnice din Caietul de sarcini atasat prezentei solicitari de oferta.

Criteriul de atribuire este preţul cel mai scazut. În prețul ofertat se vor include toate cheltuielile necesare pentru indeplinirea contractului, conform specificatiilor tehnice atasate. Preţul total convenit pentru îndeplinirea obligaţiilor contractuale va rămâne neschimbat şi nu poate fi modificat pe toatǎ perioada derulǎrii contractului.
Oferta financiara va include cel putin lista cu cantitatile de lucrari – formular F3. Ofertantul va prezenta un certificat constatator emis de ONRC din care să rezulte că obiectul de activitate al ofertantului corespunde obiectului achizitiei.

Se va specifica perioada de valabilitate a ofertei (minim 30 zile), termenul de prestare al serviciilor (maxim 15 zile) si garantia oferita (minim 12 luni).

În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura. Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date; 

b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.


Prin depunerea ofertei, ofertantul își exprimă implicit acceptul sau asupra condițiilor de valabilitate a ofertei, asupra termenului de plată si a condițiilor privind prestarea serviciilor.

